Hulpligte | Werp lig op die saak - WegRy
Jy is hier: Tuis > Toerusting > Hulpligte | Werp lig op die saak	Hulpligte | Werp lig op die saak
Nes ’n modderbespatte wenas of ’n bufferplakker wat spog “Ek is Van Zylspas se baas”, kan hulpligte jou soos ’n meneer in die veld laat lyk. Jy kan selfs begin dink jy is Kingsley Holgate se aangewese opvolger…Maar meestal en in die meeste situasies is standaardligte meer as genoeg. Het jy dus werklik hulpligte op jou 4×4 nodig? Dit hang af: Die twee gevalle waar dit beslis ’n verskil sal maak, is as jy dikwels vinnig ry in die aand, veral op paaie waar jy dalk ’n dier of ’n slaggat kan tref. Of as jy in die nag 4×4, waar ’n groter, sterker ligstraal sal voorkom dat ’n donga jou aste vir jou knoop.
Hou ook in gedagte dat hulpligte nie die goedkoopste 4×4-ekstra is nie –hoewel die prys darem gewoonlik ’n goeie aanduiding is van die verrigting en gehalte daarvan.Ja, jy betaal meer vir sekere handelsname, maar hoe duurder ’n lig, hoe taaier en hoe beter is dit aanmekaargesit. Afhangende van hoe gereeld jy 4×4 en hoe hard jy jou ligte gaan laat werk, kan dit belangrik (of onbenullig) wees. Die huistoevat-boodskap is dit: As jy die taaiste en die helderste wil hê, gaan jy dieper in jou sak moet grawe.
In die kolStreng gesproke is ’n “kollig” ’n spesifieke soort hulplig wat ’n lang, dun straal baie ver gooi (terloops, dit word ook ’n bundelstraallig genoem). Dan kry jy ook nog ryligte, vloedligte en misligte – elk met ’n ander gebruik – maar die meeste mense praat sommer van dié hele lot as “kolligte”.
Die kort en lank van ligte
Hier is ’n uiteensetting van die tabelle op die volgende paar bladsye. Dit gee jou ook ’n goeie aanduiding van waarna om te kyk as jy ’n hulplig koop.
Maak seker jy kies die regte soort hulplig vir jou behoeftes. 1. Kollig:Dit het ’n helder lens en spesiaal ontwerpte weerkaatsers wat ’n dun straal oor ’n groot afstand gooi. Kolligte is eintlik bedoel vir tydrenbestuurders, of ’n ou wat dink hy is ’n tydrenbestuurder. 2. Rylig:Kyk mooi na die lens en jy sal talle riffies of rimpels sien. Dit is eintlik prismas wat die lig versprei, gevolglik die straal se radius aansienlik vergroot en dus ’n wyer gebied verlig. ’n Rylig se straal strek dalk nie so ver soos ’n kollig s’n nie, maar dit is beter vir ry in die nag omdat dit nie net die pad verlig nie, maar ook langs die pad. Wenk: As jy nie tussen kolligte en ’n ryligte kan kies nie, oorweeg ’n kombinasie van die twee. Party vervaardigers verkoop individuele ligte sodat jy ’n kollig én ’n rylig kan aansit (mits die wattverbruik van die gloeilampe dieselfde is). 3. Mislig:In mis weerkaats die straal van ’n standaardlig van die waterpartikels en “verblind” die bestuurder. Hoewel daar nie te veel nut vir misligte in Suid-Afrika is nie, kan dit jou tog help in mistige (of stowwerige) omstandighede. Dis belangrik dat dit so laag as moontlik aangesit word sodat dit onder die mis kan inskyn. ’n Amberkleurige lens werk beter as ’n helder lens omdat die golflengte van ’n geel lig nie so maklik deur klein partikels versteur word nie.4. Vloedlig:Met sy geriffelde lens lyk dié lig baie soos ’n rylig, behalwe dat die prismas selfs nog meer doeltreffend is en dus die ligstraal oor ’n nog groter area versprei. Die straalsterkte is maar swak, wat dit eintlik nutteloos maak vir bestuur. Maar dit werk soos ’n bom as dit as ’n werklig op ’n dakrak gemonteer is.
Die algemene reël is dat ’n ronde huls die beste is vir ’n kollig (die vorm van die paraboliese weerkaatser is belangrik) en ’n reghoekige of vierkante huls vir ryligte (die vorm help glo om die straal beter te versprei). Maar omdat plek en voorkoms ’n probleem kan wees, is dit nie altyd moontlik om hierby te hou nie. Om dié rede gee vervaardigers jou gewoonlik ’n keuse.
Party hulpligte gaan eenvoudig net nie op jou 4×4 pas nie. ’n Kollig het veral ’n diep paraboliese weerkaatser, en dis soms onmoontlik om dit op ’n standaardbuffer te monteer. Die oplossing? Kies ’n kleiner lig, of laat sit ’n pasgemaakte buffer of bosbreker aan. ’n Lig met ’n groot lens kan weer die vloei van lug na die enjin belemmer. Vra jou 4×4-winkel of toebehoresentrum vir advies.
Halogeengloeilampe word algemeen gebruik, maar party vervaardigers het ook HID (high intensity discharge) Xenon-gloeilampe. Dis baie duurder (heelwat duurder), maar gooi ’n baie witter straal, soortgelyk aan daglig. Jy kan beter sien, dis helderder, en boonop maak dit nie jou oë moeg nie. En nes die kompakte fluoorgloeilampe wat jy in die huis gebruik, is HID-ligte meer energiedoeltreffend.
Die sterkte van gloeilampe word in watt (W) uitgedruk, en die algemeenste is 55W, 100W en 130W. ’n Hoër wattverbruik is gewoonlik ’n aanduiding dat dit ’n sterker lig is, maar ander faktore soos die ontwerp van die lens en die gehalte van die weerkaatser kan soms daartoe bydra dat ’n lig met ’n laer wattverbruik stof in die oë van die sterker lig skop.
Versterkte glas word gewoonlik gebruik omdat dit die hoë temperatuur kan weerstaan wat die gloeilamp genereer. Die groot nadeel hiervan is: Net een klip = koebaai lens. Dis waarom sommige vervaardigers Lexan gebruik, ’n spesiale splintervrye polikarbonaatharpuis wat ook in die helmvisiere van Formule Een-renjaers en ruimtepakke gebruik word. Maar dis baie duurder, en jy sal dit net in die beste (en duurste) modelle kry.
Metaal is verreweg die algemeenste en jy kan kies tussen bedekte staal (die goedkoopste), vlekvrye staal (duurder, maar die geld werd as jy aan die kus bly), en soms ook aluminium (ligter, maar duurder). Jy kry ook hulse van polikarbonaat, wat nie so maklik soos metaal induik of chip nie, en selfs koolstofvesel, wat geweldig lig en sterk is, maar ’n plaas se geld kos.
As jou toebehoresentrum jou voertuig se bestaande bedrading kan gebruik, is dit nie ’n probleem as die lig nie ’n bedradingsbundel het nie. Maar meer dikwels sal ’n spesiale bundel gebruik moet word om die hoër wattverbruik te kan hanteer. Dít sal langer duur om dit aan te sit, en gevolglik ook duurder wees.
Nuttige ekstras soos ’n deursigtige plastiekbedekking, wat die lig teen klippe beskerm sonder om die straal te versper, en sluitmoere, sodat jou ligte nie voete kry nie. Prys.
Oor die algemeen is die prys ’n aanduiding van die gehalte van die tegnologie, materiaal en konstruksie. As jy dus die taaiste en die helderste lig wil hê, gaan jy’n gewillige tjekboek moet hê.
Die lig aan die einde van die tonnel
Die Wet van Ligte.Volgens wet mag jy nie met ’n lig aan ry wat sterker as 55W is nie. Waarom praat ons dan van ligte wat 100W of meer lewer? Dis omdat dit net vir gebruik in die veld bedoel is. Dis ook waarom die meeste hulpligte plastiekbedekkings het as jy in die stad daarmee ry. Dis ook onwettig om ligte hoër as die enjinkap aan te sit. Dus, daai ry Camel Trophy-agtige ligte op die rolstaaf lyk dalk indrukwekk
end, maar dis onwettig. Daar gaan die battery…In die meeste gevalle sal jou battery sonder probleme genoeg krag aan sterk hulpligte voorsien. Hoewel jy waarskynlik jou voertuig aan die brand sal moet stoot as jy jou 170W-lampe oornag laat brand, behoort die alternator mans genoeg te wees terwyl jy ry. Maar as jy gelyktydig kraghonger toestelle soos ’n yskas en lugversorging moet laat loop, gaan jou alternator dalk nie die pas kan volhou nie. Jou 4×4-toebehoresentrum kan jou hieroor raad gee.
Wat ruik so? Dit gaan afhang hoe lank jy vat om jou fout agter te kom, maar die plastiekbedekking kan aan die lens vasbrand as jy die ligte aansit en nie die bedekking afhaal nie.
Wat’s daai geluid?Afhangende van hul grootte en waar dit aangesit is, kan hulpligte jou 4×4 langer maak. Wees dus versigtig om dit nie teen die garagemuur of werkbank te vermorsel as jy parkeer nie.
Bl 2 | Koopgids A
SOORT: Vloed VORM: Rond
GROOTTE: 170 x 130 mm
SOORT GLOEILAMP: Halogeen
EKSTRA/SPESIALE KENMERKE: • Kantelbaar en ’n nuttige gryphandvatsel
PRYS: R700 elk
MAXE 6 DUIM SOORT: Kollig
GROOTTE: 146 x 133 mm
HULSMATERIAAL: Vlekvrye staal
EKSTRA/SPESIALE KENMERKE: Nee
PRYS: R1 450 per paar
GROOTTE: 172 x 118 mm
SOORT GLOEILAMP: Nie met gloeilamp verkoop
GLOEILAMPSTERKTE: Nie met gloeilamp verkoop
EKSTRA/SPESIALE KENMERKE: Ja
PRYS: Vanaf R995 elk
GROOTTE: 180 x 122 mm
HULSMATERIAAL: Bedekte staal
EKSTRA/SPESIALE KENMERKE: • Sluitmoere
• Halogeengloeilampe (55W, 105W, 130W)
PRYS: R1 445 elk
KC HILITES 69 SERIES
GROOTTE: 229 x 152 x 120 mm
SOORT GLOEILAMP: Halogeen of Xenon HID
GLOEILAMPSTERKTE: Halogeen: 100W; HID: 35W
HULSMATERIAAL: Bedekte staal (swart of chroom)
EKSTRA/SPESIALE KENMERKE: • 23 jaar-waarborg
PRYS: • Halogeen: R2 900 per paar
• HID: R9 200 per paar
GROOTTE: 170 x 114 mm
HULSMATERIAAL: Bedekte metaal (swart of chroom)
EKSTRA/SPESIALE KENMERKE: • Deursigtige bedekking
PRYS: Vanaf R1 515 elk KC HILITES 50 SERIES
GROOTTE: 127 x 110 mm
• 23 jaar-waarborg
PRYS: • Halogeen: R2 400 per paar • HID: R9 000 per paar
Bl 3 | Koopgids B
GROOTTE: 152 x 133 mm
GLOEILAMPSTERKTE: Halogeen: 130W; HID: 35W
LENSMATERIAAL: Glas (halogeen), Lexan (HID)
HULSMATERIAAL: Vlekvrye staal of bedekte staal (swart of chroom)
PRYS: • Halogeen: Vanaf R2 400-R2 900 per paar
• HID: R9 600 per paar
WARN 5 DUIM
PRYS: R1 270 elk
GROOTTE: 222 x 124 mm
EILAMPSTERKTE: Nie met gloeilamp verkoop
PRYS: Vanaf R1 300 elk
WARN 6 DUIM
GROOTTE: 152 x 125 mm
PRYS: R1 520 elk
GROOTTE: 220 x 130 mm
PRYS: R1 540 elk HELLA LUMINATOR
GROOTTE: 224 x 130 mm
• Xenon HID-weergawe (Luminator X) ook beskikbaar
PRYS: • Halogeen: Vanaf R1 605 elk
• Xenon HID: R3 121 elk
GROOTTE: 168 x 88 x 68 mm
• Ligstutte vir ekstra stabiliteit
PRYS: R3 295 per paar
Bl 4 | Koopgids C
GROOTTE:142 x 138 mm
EKSTRA/SPESIALE KENMERKE: • HID-opgraderingstel
• ’n Keuse van aanknip-filters • Straal wat gefokus kan word
PRYS: R3 506 per paar KC HILITES SLIMLITE
GROOTTE: 152 x 70 mm
• 23 jaar-waarborg PRYS: R3 600 per paar
GROOTTE: 173 x 155 mm
PRYS: R3 933 per paar IPF 108 SERIES
GROOTTE: 159 x 72 mm
HULSMATERIAAL: Chroombedekte staal
• Deursigtige bedekking
PRYS: R4 238 per paar
GROOTTE: 242 x 177 mm
PRYS: R5 387 per paar
KC HILITES RALLY 800
GROOTTE: 203 x 130 mm
HULSMATERIAAL: Vlekvrye staal (gepoets of bedekte swart)
EKSTRA/SPESIALE KENMERKE: • &n
PRYS: • Halogeen: R5 500 per paar • HID: R12 000 per paar
GROOTTE: 214 x 147 x 112 mm
HULSMATERIAAL: Poeierbedekte staal
PRYS: R2 866 elk Bl 5 | Koopgids D
• 65W-gloeilampsterkte gelykstaande aan 130W danksy die weerkaatser se ontwerp
PRYS: R5 930 per paar IPF 900 XS
GROOTTE: 200 x 115 mm
PRYS: R5 931 per paar LIGHTFORCE 240 XGT
GROOTTE: 247 x 175 mm
• ’n Keuse van aanknip-filters
• Straal wat gefokus kan word
PRYS: R3 420 elk LIGHTFORCE 170 HID
SOORT GLOEILAMP: Xenon HID
PRYS: Vanaf R9 452 tot R11 256 per paar IPF 930 SUPER RALLY
GROOTTE: 220 x 141 mm
EKSTRA/SPESIALE KENMERKE: • Bedradingsbundel
• Dubbelstraalsterkte (skakel tussen 100W of 170W)
PRYS: R5 599 elk
KC HILITES KC POD
GROOTTE: 220 x 203 mm
EKSTRA/SPESIALE KENMERKE: • Ekstra monteerboute vir stabiliteit
PRYS: R20 000 per paar
LIGHTFORCE 240 HID SOORT: Kol-/ry-/vloedlig
EKSTRA/SPESIALE KENMERKE: • ’n Keuse van aanknip-filters
PRYS: R13 509 elk
Kontak die nommers hieronder om ’n handelaar naby jou te kry.
Cibie *011 670 8400
Hella *041 991 0781
IPF *021 511 3311
KC Hilites *021 785 3563
Lightforce *011 792 6644 Maxe *031 713 2200
Warn *011 627 2500 * Die vervaardigers het die inligting verskaf. * Pryse is korrek teen druktyd, maar kan van handelaar na handelaar verskil.
Sitplekoortreksels | Kies die regte een	Walkie-talkies | Ek hoor jou, hard en duidelik	Potte, panne en ander kookgoeters…	Advertensie | ‘n Boswa agter op die bakkie	NUUT op die rak
Tyres Teken in vir ons nuusbrief!